description: Несъстоятелността на компанията идва заради проблемите в Турция и Египет

title: Фалира един от големите български туроператори - "Алфатур"

maintext:
1
2 © Асен Тонев
1
2 © Надежда Чипева
Гриша Костов, мажоритатен собственик на "Алфатур". Снимката е архивна от 2003 г.
Фотограф: Иван Григоров
Резултати на двата полюса
Годината вероятно ще се окаже рекордна за туристическия бизнес в България след силния сезон по Черноморието, но същевременно една от най-трудните за компании, чийто основен бизнес са продажбите на почивки в чужбина. Едното от големите направления в този изходящ туризъм са т.нар. аll inclusive ваканции в различни курорти, най-вече в Турция. През 2016 г. обаче по оценки на представител на бранша при тях има "драматичен спад" предвид атентатите в страната, опитите за военен преврат и препоръките на външно министерство да не се пътува до южната съседка. Същевременно проблеми със сигурността има и във възможните алтернативни като цена дестинации Египет и Тунис, което също води до спад в изходящия туризъм. "На практика туроператорите не могат да предложат сходен продукт на сходни цени на българските туристи в чужбина, а ако част от тях са избрали ваканции на българското Черноморие или Гърция като възможна алтернатива, резервациите им са направени директно в хотелите", коментира представител на бранша. По думите му туроператорите се опитват да разширят предложенията си за почивки в Европа, най-вече Италия и Испания, но при тях расте делът на индивидуално организираните пътувания заради увеличения брой линии на нискотарифните авиопревозвачи и развитието на различни онлайн платформи за резервации. Така относително добри продажби има единствено при пътуванията до по-далечни и екзотични дестинации, но не и в ниския и средния ценови сегмент.
*Текстът е допълнен в 19.30 часа
Трети пореден фалит на голям български туроператор се случва за последните пет години. "Алфатур" обяви във вторник, че не може да изпълни планираните почивки и екскурзии на българи в чужбина и ще поиска процедура по несъстоятелност, следвайки съдбата на "Алма тур" от 2011 г. и "Он травел" година по-късно. Неприятният момент е, че фалитът идва точно преди коледните и новогодишните празници - час пик за туристическата индустрия, т.е. засегнатите ще са повече.Затварянето идва изненадващо и финансовите данни на дружеството до края на 2015 г. не сочеха подобна развръзка. В същото време "Алфатур" води български туристи основно на пазари като Египет и Турция, които отбелязаха силни спадове заради терористични заплахи. Застрахователят, с който компанията работи - "Евроинс", първоначално се усъмни в "извършено престъпление и умишлен фалит", но впоследствие се отказа да сезира правоохранителните органи - поне на този етап.Казусът засяга пряко над 570 потребители, които имат резервации за пътувания с дружеството, както и други фирми от туристическия бранш, с които то си партнира. С действията на туроператора и застрахователя поне заплатилите предварително почивки клиенти ще имат възможност да ги осъществят чрез други компании.Погледнато в по-голям мащаб, фалитът на "Алфатур" ще размести пластовете в туроператорския бизнес. Според данните на "Капитал" компанията е една от 20-те най-големи туристически фирми в България и попада сред лидерите при т.нар. изходящ туризъм (почивки на българи в чужбина) с приходи от 8.3 млн. лв. през миналата година и сходни нива преди това.Данните от финансовите отчети на "Алфатур" от последните години не показват тежко финансово състояние на компанията. През 2015 г. тя е има приходи от 8.3 млн. лв. и макар да е отчетен спад от 6.3% на годишна база, дружеството е излязло на минимална печалба от 37 хил. лв. Положителен е бил и резултатът година по-рано, когато печалбата е била 13 хил. лв. Компанията има овърдрафт към търговска банка за 1.18 млн. лв., който е обезпечен с имущество на свързани лица и към края на 2015 г. няма никакви просрочени задължения, се вижда от отчета. Извън обичайната туристическа дейност туроператорът е закупил акции в различни компании за 1.93 млн. лв. Интересното е, че за тях одиторът излиза с квалифицирано мнение, според което не е бил в състояние "да се убеди в разумната степен на сигурност във възстановимата стойност на инвестициите в ценни книжа, представляващи значителна част от активите на дружеството".Оценките в бранша са, че геополитическата нестабилност през 2016 г. е изиграла ключова роля за стигането до процедура по несъстоятелност. Според официалното съобщение на сайта на "Алфатур" в резултат на революциите в Тунис и Египет и бомбените атентати в Турция компанията е изгубила основните си дестинации, които съставляват 80% от бизнеса й."Едновременно с това агресивното навлизане на пазара на нискотарифните авиокомпании доведе до срив на продажбите по европейските дестинации и до ОАЕ", се казва още в съобщението.По неофициална информация на "Капитал" най-тежки последствия е имало за дружеството от срива на пътуванията към Турция, която е най-голямата дестинация за нея.До редакционното приключване на броя "Капитал" не успя да се свърже с представител на дружеството за коментар. Мажоритарен собственик на компанията с 90% е Гриша Костов.Във вторник цареше известна неяснота какво ще се случи с резервираните почивки на клиенти. От съобщението на "Алфатур" във вторник сутринта стана ясно, че компанията има застраховка "отговорност на туроператора" към "Евроинс" и съответно клиентите й трябва да си потърсят възстановяване на средствата от него. От застрахователя първоначално обявиха, че не са получили официално уведомление от "Алфатур" за проблемите й и дори обявиха, че ще сезират прокуратурата за евентуално престъпление и умишлен фалит. В следобедните часове обаче се е провела среща между двете дружества, като от застрахователя съобщиха, че на този етап няма да подават сигнал до правоохранителните органи, но това остава като опция.Данните показват, че общият размер на всички предплатени суми от клиентите на туроператора е за малко над 715 хил. лв. и засяга 571 потребители. Това е под тавана на покритието на застраховката, което е за 1.4 млн. лв. От "Евроинс" съобщиха още, че вече са стартирали преговори с други туристически агенции, които да поемат сключените договори на "Алфатур".Влизането в процедура по несъстоятелност на "Алфатур" ще има отражение върху целия пазар. Компанията е сред лидерите при организирането на почивки на българи зад граница, което е и основният й бизнес. Освен че поддържаше собствени представителства в 11 града, "Алфатур" работеше и с мрежа от оторизирани туристически агенти в цялата страна. Всички агенти, продавали организирани от "Алфатур" почивки, при настоящата ситуация ще трябва също да потърсят от застрахователя предплатените суми или да прехвърлят туристите си към друг туроператор.Представител на такава агенция коментира пред "Капитал", че не е имало предварителни индикации или информация от "Алфатур" за невъзможност да организира планираните екскурзии и почивки, като освен за предстоящите празници компанията е предлагала и туристически пакети до различни дестинации през първата половина на 2017 г.Отделно "Алфатур" продава почивки, организирани от други туроператори, най-големият от които е "Тез тур". Двете компании имат дългогодишни отношения.До съвсем скоро "Тез тур" притежаваше 10% дял в "Алфатур", а "Алфатур"- по 10% дял в дружествата "Тез тур" и "Тез тур България". Това обаче се е променило през последните около две седмици, когато всяка от фирмите е придобила миноритарните дялове на другия партньор. Промяната все още не е отразена в Търговския регистър, но беше потвърдена от "Тез тур", откъдето обявиха, че вече нямат никаква юридическа връзка с "Алфатур" и са 100% собственик на компанията. "Всички клиенти на "Алфатур" ще могат да реализират почивките си", съобщи маркетинг директорът на компанията Маргарита Великова. По думите й клиентите на "Алфатур" могат да пътуват за предстоящите празници с "Тез тур" и да платят почивките си, след като получат обезщетение от застрахователя. По този начин туроператорът вероятно ще успее да минимизира и щетите за себе си, тъй като по-малко от две седмици преди коледните празници вероятно ще е трудно да се реализират допълнителни продажби на пакетите, резервирани от клиенти на "Алфатур".По неофициална информация подобни стъпки предстои да предприемат и други туроператорски компании, които също имат продадени почивки чрез компанията.


description: Въпреки че поръчките през интернет растат, много от плащанията се правят при доставката в брой

title: Активно пазаруващите онлайн български потребители нарастват със 7%

maintext:
© Надежда Чипева
Всеки пети отказва покупка, ако не може да плати с карта.
агенция за пазарни проучвания "Ноема" по поръчка на
картовия оператор
"Visa Евро
па"
E
лектронните плащания са по-популярни сред възрастовата група 18 - 35, където 41% от анкетираните пазаруват онлайн месечно, разликата с потребителите на възраст 36 - 55 е много малка – 38% от тях пазаруват онлайн всеки месец.
Трябва да се отбележи, че в проучването не попадат хора на възраст над 55 г. Освен това около 2/3 от анкетираните получават над 800 лв. на месец.
Българските потребители, които пазаруват онлайн няколко пъти в месеца, нарастват със 7% през тази година в сравнение с 2015 г. Това показва изследване на. Така делът на пазаруващите няколкократно в месеца през глобалната мрежа се покачва на 40% от всички анкетирани. Въпреки нарастването на този вид разплащане наложеният платеж кеш при получаване на поръчаната стока остава най-популярното средство, като при него има понижение от само 2% на годишна база. Така 38% от анкетираните все още плащат в брой, въпреки че купуват през интернет. Около 22% от хората плащат с дебитна карта. Интересно е да се отбележи, че делът на плащащите с кредитна карта се увеличава от 4% на 8% през тази година в сравнение с 2015 г.Най-популярните стоки за купуване онлайн са на първо място дрехи и обувки, а също така и самолетни билети, билети за концерти, почивки и техника. "Тази Коледа почти един от трима българи ще избере електронни разплащания като начин да плати за подаръци, а честотата на онлайн пазаруването се очаква да нарасне в сравнение с последните празници и 29% ще платят за разходите си по време на празниците онлайн", каза Красимира Райчева, мениджър на Visa за България.Почти половината от потребителите предпочитат български онлайн магазини. Според данните 20% от потребителите отказват да пазаруват, ако нямат възможност да платят с карта. Проучването също така показва, че над 2/3 от потребителите, които живеят в други градове извън София, купуват през глобалната мрежа дрехи и обувки.Красимира Райчева коментира и съществуващият проблем с плащането на ПОС терминал на задължения към държавната администрация, което често се отказва под различни претексти на потребителите. "Аз сама съм попадала в ситуация, в която ми е отказвано разплащане с карта от служители на държавната администрация. Когато обаче се прояви повече настоятелност, в крайна сметка се оказва, че такова е възможно и именно това искам да посъветвам потребителите – да бъдат по-настоятелни. Visa работи активно с представители на държавната администрация за увеличаване безкешовите разплащания като елемент на намаляване на сивата икономика", добави още Райчева.По последни данни на БНБ за картовите операции сумата на безкешовите разплащания се увеличава с 23% на годишна база през първата половина на 2016 г., което е най-високият ръст от 4 години насам. С годините средната сума на едно безкешово разплащане се повишава от 64 лв. на 70 лв. "В сравнение със страните от Западна Европа у нас плащанията с карта онлайн все още са на значително по-ниско ниво. Що се отнася до страните от нашия регион, България сме напред, като двуцифреният ръст на тези разплащания е многозначителен на фона на ръста на икономиката", коментира още Райчева.

fasttext_language: bg


description: Възможностите за студентско кредитиране в чужбина и в България са много и понякога доста изгодни

title: Студентските кредити: къде, как и защо

maintext:
Текстът е част от специалното издание "Най-добрите университети в България". То използва данните от Рейтинговата система на висшите училища в България 2016, създадена от консорциум "ИОО-С" в изпълнение на обществена поръчка на Министерството на образованието и науката. Системата подпомага потребителите при избор на висше училище, а в специалното издание на "Капитал" можете да намерите анализ на изводите от рейтинга, както и полезна информация за ключови специалности, университети, студентски обмен и възможности за финансиране на образованието. Изданието може да бъде намерено в дигитален вариант в библиотеката на capital.bg, а в хартиен – в търговската мрежа (OMV, Лукойл, BILLA, Inmedio, Relay, One minute, Lafka – централни обекти) или с онлайн поръчка. Всички текстове по темата можете да откриете тук.
Студентските години са вълнуващ период, но могат да създадат някои тревоги във финансов аспект. Таксите в българските университети не са особено високи, но допълнителните разходи около висшето образование – учебници, техника, евентуално местене в друг град и наем – са потенциални трудности. Образованието в чужбина пък, което е привлекателно за много български кандидат-студенти, изисква сериозна инвестиция, поне докато студентът не си намери почасова работа. Така студентските кредити остават примамлив вариант за абитуриентите и техните родители. На пазара има различни възможности за кредитиране - както държавни, така и от частни банки.Студентските кредити, предлагани в България, могат да се разделят на две групи - от банки, които са подписали типов договор с Министерството на образованието и науката (МОН), и от такива, които предлагат независими продукти. В първата група кредитите са държавно гарантирани и регламентирани от Закона за кредитиране на студенти и докторанти (ЗКСД). Общото изискване и за двата типа кредити е кандидатите да са записани в бакалавърска, магистърска или докторска степен на образование.Банките, които отпускат кредити по ЗКСД, са пет - Банка ДСК, Първа инвестиционна банка, Райфайзенбанк (България), Юробанк (Пощенска банка) и Алианц банк България. Кредитополучателите могат да са български граждани или граждани на друга страна - членка на Европейския съюз, до 35 години, които са в редовна форма на обучение в университети в България, като не трябва да са придобивали такава образователна степен досега. Кредитът, регламентиран от ЗКСД, е целеви и може да се използва само за университетски такси, но в случай на раждане или пълно осиновяване на дете по време на обучението може да се отпуснат и пари за издръжка. Кредитът за образование се изплаща чрез преводи по банкова сметка към образователната институция, а кредитът за издръжка за семестър е равен на минималната работна заплата, умножена по броя месеци от семестъра.Максималната лихва според ЗКСД е 7%. Освен това кредитополучателите могат да се възползват от до една година гратисен период след завършването си, в който да не правят никакви погашения по дължимите суми. След това могат да ги изплатят в срок до 10 години. В типовия договор е уредено още, че кредитополучателите не дължат заплащането на такси, комисиони или други разходи, които са непосредствено свързани с отпускането и управлението на кредитите, обясняват от Министерството на образованието и науката. Именно лимитираната лихва и предпазването от допълнителни разходи са основната привлекателна черта на този вид студентски кредити. По информация на МОН за периода от 2010 г. до 2015 г. средният размер на получените кредити е 6393.96 лв. Най-голям брой кредити са отпуснати в професионални направления "Икономика", "Администрация и управление" и "Медицина".Втората група банки в България са тези, които нямат типов договор с МОН и предлагат нецелеви студентски кредити със собствени условия. Сред тези банки са Централна кооперативна банка, "Уникредит" и Societe Generale. Предимствата на нецелевите кредити са, че могат да се използват за каквото студентът прецени - както за такси за обучение, така и за други разходи за издръжка, участие в студентски бригади в чужбина и др. Кандидатите могат да се обучават както в България, така и в чужбина, а и няма значение в каква форма на обучение са, за разлика от кредитите по ЗКСД, които са по-стриктни в изискванията към кредитополучателите. Все пак нецелевите кредити имат и своя минус - лихвите са малко по-високи и няма освобождаване от такси.В "Уникредит" лихвата е плаваща и е 6,99% за всички студентски кредити. До 30 декември 2016 г. Societe Generalе предлагат промоционална лихва с превод на работна заплата на поръчителя или студента от 7.99%, независимо дали кредитът е в левове или в евро. Все още не е ясно каква ще е тя след края на промоцията - до средата на 2016 г. лихвата е била по-ниска - 7%. В Централна кооперативна банка стандартният лихвен процент е 9.9% независимо от валутата на кредита. Ако поръчителят получава заплатата си в банката, се ползва преференциална лихва в размер 8.1%.Важно е да се отбележи, че таксите са различни във всяка банка и условията трябва внимателно да се преглеждат. В Societe Generale например таксата одобрение е 135 лв. или 69 евро - в зависимост от избраната валута. В "Уникредит" пък таксата за разглеждане на искане за кредит до 1000 лв. е 65 лв. или 35 евро, отново зависи каква валута е избрана. Има и други подобни разходи - такса за поддръжка и обслужване на кредита, такса за предоговаряне на цената на кредита и т.н."Ситуацията на пазара се променя и за да отговаряме на нуждите му, сме решили да променяме условията", обясни преди няколко месеца Антоан Шотаров, мениджър "Външни партньорства" в Societe General. Срокът на кредита при тях е до 96 месеца, като може да се изтегли с 4-годишен гратисен период, допълва той.Ограничението във възрастта важи и при този тип заеми - кандидатите за кредит от Централна кооперативна банка и "Уникредит" трябва да са до 35 години. Любопитно е, че преди няколко месеца Централна кооперативна банка са имали по-ниска възрастова граница - 30 години, но са я повишили.Възможният размер на кредитите е различен - между 1000 и 25 000 лева (сума с двама поръчители) от "Уникредит", до 20 000 лева от Централна кооперативна банка или от 500 до 15 000 лв. в Societe Generale. Гратисните периоди могат да достигнат няколко години според договаряне по кредита.Засега от "Уникредит" нямат намерение да подписват договор с МОН. "На този етап не проявяваме интерес, тъй като подписването на такъв типов договор създава някои ограничения в студентското кредитиране. За нас студентите са клиентски сегмент, към който имаме особен фокус и стратегията ни е да развиваме взаимоотношенията си с тях чрез предлагане на комплексни продуктови решения и обслужване", обясниха от банката пред "Капитал".Таксите за висше образование в Европа могат да варират от няколкостотин до десетки хиляди евро, като обикновено магистратурите са с по-висока цена. Великобритания е една от най-привлекателните дестинации за български кандидат-студенти, като таксите за бакалавър достигат до 9000 паунда, или над 20 000 лева годишно. Въпреки резултатите от референдума за напускане на ЕС на Острова за студентите, започващи образованието си там през учебната 2017/2018, няма промяна в условията засега.Добрата новина е, че правителствената организация Student Loan Company отпуска годишен заем за студентите в английски университети, като той започва да се изплаща около 9 месеца след завършване на образованието. Студентът е освободен от изплащане, ако продължава образованието си или ако получава под указаните в регламента минимални годишни доходи. Ако получава над тях обаче, трябва годишно да изплаща 9% от излишъка. Ако студентът остане да работи във Великобритания, минималният годишен доход е 21 000 паунда. Ако работи в България, този доход към настоящия момент е 12 600 паунда. В Уелс системата е същата. И в Англия, и в Уелс има начислени лихви, които се формират на база инфлация и размер на дохода. В шотландските университети бакалавърът струва 1820 паунда годишно, но там системата не включва заем - студентите от страни - членки на ЕС, получават финансиране от Students Awards Agency Scotland, като е необходимо само да попълнят онлайн формуляр и се освобождават от плащане. В Северна Ирландия максималната такса обучение е 3925 паунда и системата е подобна на тази в Англия.Британското правителство официално одобри и отпускането на студентски кредит за магистърски програми. Програмата влезе в сила от настоящата 2016/2017 година. Финансовата помощ ще важи за желаещите да се обучават в Англия, Шотландия, Уелс и Северна Ирландия. Максималният размер на заема е 10 000 паунда и се отпуска за всички специалности и форми на обучение, като единственото ограничение е, че за него могат да кандидатстват студенти до 60-годишна възраст, които са жители на страни - членки на ЕС, и са пребивавали в държава от европейската общност през последните 3 години. Както и при кредита за бакалавърските програми, връщането на заема за магистратура ще зависи от размера на доходите след завършването. Ако кандидатът вече е теглил заем за бакалавърска програма в Обединеното кралство, връщането на двата заема ще е консолидирано. За докторантури също е предвидена отделна система на финансиране в размер 25 000 паунда, където кандидатурите се разглеждат поотделно. В момента българските студенти не могат да се възползват от грантове и заеми за издръжка на Острова, освен ако не са живели във Великобритания в продължение на 5 години с друга цел освен образование. Все пак има стипендии, предлагани от различните университети, които взимат предвид отличен успех или доходите на настойниците.Френската концепция за висшето образование пък е, че всеки трябва да има възможност да се включи, без да има финансови притеснения, разказват от Френския институт. Държавните университети поддържат ниски такси – започват от 189 евро и достигат 452 евро средно за медицински специалности и 615 евро за инженерни специалности. В частните университети обаче таксите са по няколко хиляди евро. На място може да се кандидатства за кредити от банките, но е добре да се проучат различните предложения, тъй като нивата на лихвите и условията варират. Някои от банките имат договори за сътрудничество с френски университети и така банката предоставя по-благоприятни условия на студентски заеми. В някои случаи лихвите могат да бъдат дори 0%. Кредитите обикновено са нецелеви и могат да се използват както за такса за университет, така и за битови разходи. Неудобното е, че обикновено банките искат студентът да има гарант, който е французин. Кредитите започват да се връщат след края на обучението. Идеята за държавни кредити започва да се обсъжда във Франция, но най-вероятно те ще са предназначени само за френските студенти.


description: Опозицията не успява да се възползва от скандала за подслушване и корупция

title: В неделя Македония може да върне Груевски на власт

maintext:
3.3% може да достигне растежът на икономиката през 2017 г.
Социалдемократическия съюз (СДСМ), обещава да подаде оставка и ще напусне политическата сцена, ако изгуби вота.
Едва ли някой от тях ще изчезне от политиката на страната, но засега социолозите казват, че партията на Груевски, който ръководи в Скопие почти десетилетие, има значително по-добри шансове за победа. Това повдига нови въпросителни над шансовете на изборите да се сложи край на близо двегодишната политическа криза. Както експремиерът, така и негови приближени са разследвани от специален прокурор, назначен за скандала с подслушването на близо 20 000 души.
Представително телефонно допитване
на института "Павел Шатев" показва, че за ВМРО-ДПМНЕ биха гласували 27.8 на сто от анкетираните, а за опозиционния СДСМ - 16.2 на сто. Но почти 14% още не са решили кого да подкрепят, а близо 29% са заявили, че няма да гласуват. Това придава допълнителна тежест на всеки глас, както и на двете партии на етническите албанци -
"Сега е моментът да оставим хората да решат кой е крив и кой прав. Вярваме, че тази политическа криза може да се разреши с изборите на 11 декември", заяви Груевски за Reuters.
Продължителната политическа нестабилност няма как да не се отрази на икономиката - индустриалното производство в Македония се сви с 3.6% на годишна база, сочат данните за ноември на държавния статистически институт. Този минус в производствения сектор идва след няколко месеца растеж и всъщност е втори за тази година. Бизнесът непрекъснато предупреждава, че отлагат много сделки и проекти.
Прогнозата на Световната банка е, че 2016 г. за Македония ще приключи с растеж от 2%, след като за 2015г. той бе 3.7%. Експертите на банката сочат същата основна причина - несигурността и политическата криза.
Русия и ислямистките бойци може да се опитат да засилят влиянието си в балканските страни, ако Европейският съюз не ги приеме за членки, заяви в края на ноември албанският премиер Еди Рама в интервю за германския в. "Франкфуртер алгемайне цайтунг", цитирано от "Ройтерс".
То бе дадено по повод срещата му с канцлера Ангела Меркел в Берлин.
Рама, чиято страна вече е член на НАТО, каза, че е в интерес на ЕС да привлече тези страни "в обятията си". "Освен това не трябва да забравяме, че има и трети играчи, които играят своята игра и които може да извлекат ползи, ако ЕС остави вакуум тук", каза премиерът, като добави: "Говоря за Русия, но говоря също и за радикалния ислям."
Идеята за двуезичие
Повече от деветдесет процента от анкетираните от "Павел Шатев" посочват, че са против идеята на лидера на СДСМ Зоран Заев за въвеждане на двуезичие на цялата територия на държавата и нов рамков договор за повече права на албанците. Само 4.9 процента са дали позитивен отговор, докато 93.5 процента категорично са отговорили негативно. На въпрос (не са питани етнически албанци) дали биха подкрепили партия, която се застъпва за такава концепция, резултатът е почти идентичен - 93.1% са против.
Никола Груевски, бившият премиер на Македония, оттеглил се през януари заради скандал за подслушване на десетки хиляди хора в страната, е готов да се върне на поста, ако неговата партия ВМРО-ДМНЕ победи на изборите в неделя.Основният му опонент Зоран Заев, лидерПредизборната кампания навлезе във финална права с опровержение на опасенията, че може да бъде една от най-мръсните и най-ожесточените досега. Не е известно какво става зад кулисите, но поне на повърхността не се вижда откровен политически натиск и изнудване на избиратели.от началото на декемвриДемократичен съюз за интеграция на Али Ахмети (4.8%), Демократичната партия на албанците (2.3%) и Беса (3.2%).Но ако този етап приключи в неделя, пред македонската икономика има добри перспективи - постепенно ускоряване до 3.3% през 2017 г. и 3.7% през 2018 г., прогнозират от Световната банка.Това става на фона на оптимистични очаквания за Западните Балкани - растеж от 2.7% през тази година, 3.2% догодина и 3.5% за 2018 г.Растежът в Македония ще се движи от частното потребление и растящите инвестиции - особено тези в строителството на две нови магистрали. Проблемен остава публичният дълг, който ако не бъде ограничен, ще се превърне в спирачка в средносрочен план.Ако не е политическата криза, Македония може да се похвали пред инвеститори с това, че в тазгодишната класация Doing Business попадна на четвърто място в света - преди много от големите икономика на Западна Европа и категорично далеч пред съседите си. Официалната статистика твърди, че безработицата намалява, ДДС в няколко сектора е 15%, а корпоративните и подоходните данъци са на едни от най-ниските нива в света.Изборите в неделя ще покажат доколко македонците свързват просперитета с демокрацията - според допитване през април на Международния републикански институт (IRI) 47% са се обявили за демокрацията, а 45% са дали предимство на по-доброто икономическо състояние. През октомври 2015г. това съотношение бе доста по-различно - 52% за просперитета и 41% за демокрацията.Дипломати от региона твърдят, че Русия се опитва да засили влиянието си в страни като Черна гора, Сърбия, Македония, а сега също и в Албания.


description: В началото на седмицата сортът брент достигна най-високото си ниво от юли насам. Поскъпването беше с над 1.5% до 55 долара в понеделник. При...

title: Петролът продължава да поскъпва и премина 55 долара

maintext: В началото на седмицата сортът брент достигна най-високото си ниво от юли насам. Поскъпването беше с над 1.5% до 55 долара в понеделник. При американският сорт WTI цената e 52 долара за барел. Стимул за спекулантите продължава да е решението на държавите от ОПЕК да съкратят добивите с 1.3 млн. барела на ден. Сега единственото нещо, което остава е то да бъде приложено реално. За някои инвеститори има известни съмнения, че това може да се случи, но засега надделява спекулативния оптимизъм.


description: 30% от деветокласниците нямат базисно ниво по четивна грамотност, математика и природни науки, сочат тестовете на PISA

title: Българските ученици: функционално неграмотни, социално неподвижни

maintext:
Ниските постижения на PISA са изключително тревожен индикатор за българското образование
© Георги Кожухаров
Най-добрите ученици идват от... по четивна грамотност по математика по природни науки Сингапур Сингапур Сингапур Канада Хонг конг Япония Хонг конг Макао Естония Финландия Тайван Тайван Ирландия Япония Финландия
Резултати на страните от ЕС по четивна грамотност (точки) 1. Финландия 526 2. Ирландия 521 3. Естония 519 4. Германия 509 5. Полша 506 6. Словения 505 7. Холандия 503 8. Дания 500 9. Швеция 500 10. Белгия 499 11. Франция 499 12. Великобритания 498 13. Португалия 498 14. Испания 496 15. Латвия 488 16. Чехия 487 17. Хърватия 487 18. Австрия 485 19. Италия 485 20. Люксембург 481 21. Литва 472 22. Унгария 470 23. Гърция 467 24. Словакия 453 25. Малта 447 26. Кипър 443 27. Румъния 434 28. България 432
Резултати на страните от ЕС по математика (точки) 1. Естония 520 2. Холандия 512 3. Финландия 511 4. Дания 511 5. Словения 510 6. Белгия 507 7. Германия 506 8. Ирландия 504 9. Полша 504 10. Австрия 497 11. Швеция 494 12. Франция 493 13. Великобритания 492 14. Португалия 492 15. Чехия 492 16. Италия 490 17. Испания 486 18. Люксембург 486 19. Латвия 482 20. Малта 479 21. Литва 478 22. Унгария 477 23. Словакия 475 24. Хърватия 464 25. Гърция 454 26. Румъния 444 27. България 441 28. Кипър 437
Резултати на страните от ЕС по природни науки (точки) 1. Естония 534 2. Финландия 531 3. Словения 513 4. Великобритания 509 5. Германия 509 6. Холандия 509 7. Ирландия 503 8. Белгия 502 9. Дания 502 10. Полша 501 11. Португалия 501 12. Австрия 495 13. Франция 495 14. Швеция 493 15. Чехия 493 16. Испания 493 17. Латвия 490 18. Люксембург 483 19. Италия 481 20. Унгария 477 21. Литва 475 22. Хърватия 475 23. Малта 465 24. Словакия 461 25. Гърция 455 26. България 446 27. Румъния 435 28. Кипър 433
България е на последните места сред страните от Европейския съюз по резултати на учениците на международния текст PISA, който беше представен във вторник от Организацията за икономическо сътрудничество и развитие (OECD). Българските деветокласници са на последно място по четивна грамотност, на предпоследно по математика и на пред-предпоследно по природни науки в ЕС (виж таблиците). Точките се увеличават леко през последните години, но страната остава на дъното на класациите.Ниските постижения на PISA са изключително тревожен индикатор за българското образование, защото идеята на теста е да измери не запаметеното в училище знание, а уменията на учениците да приложат наученото на практика и готовността им да се справят в живота в края на задължителното образование. Данните говорят за това, че 15-16 годишните не са достатъчно добре подготвени да използват училищния материал в реални ситуации, да анализират информация и да виждат голямата картина.Според данните 30% от българските деветокласници (15-16-годишни) не достигат и минималното второ ниво и по трите предмета, което ги прави функционално неграмотни. Средно за OECD този дял е 13%. Само 7% от българските деветокласници достигат най-високите нива по един от трите предмета при средно за OECD 15%.По четивна грамотност функционално неграмотните са 41,5%, което означава, че не разбират смисъла на прочетеното. По математика този дял е 42% и показва невъзможност за разбиране на задачи в елементарен контекст. Функционално неграмотните по природни науки са 38%, т.е. нямат адекватни познания, с които да обяснят или аргументират дадени научни казуси.На ниво страни от OECD резултатите на българските ученици също са под средното ниво. По четивна грамотност България е в една група с Обединени арабски емирства (ОАЕ), Румъния, Турция и Черна гора, по математика - с Гърция, Румъния, Кипър и ОАЕ, а по природни науки – с Гърция, Чили, ОАЕ, Уругвай и Румъния.Традиционно най-силни са източно-азиатските държави. Учениците от Сингапур са на първо място и по трите предмета. Естония постига огромен успех и е на трето място по природни науки сред всички участвали 72 държави. Финландия продължава да има една от най-добрите образователни системи и се класира на четвърто място по четивна грамотност.PISA измерва и доколко социално-икономическия статус на учениците влияе на постиженията им в училище. По този показател България е една от държавите със стабилно лоши резултати. 16% от разликите в резултатите на българските деветокласници се обясняват с тези фактори, при средно за OECD 13%. За сравнение този дял в Румъния е 14%, във Виетнам – 11%, в Естония - 8%, а в Русия – само 7%.За българските ученици от непривилегировани слоеве от обществото е много трудно да се измъкнат от влиянието на средата си. Само 13,6% е делът на тези, които постигат високи резултати въпреки тежкото си социално-икономическо положение. Средно за всички държави този дял е близо 30%, като първенец по този критерий е Виетнам със 75,5%. В трите най-добре представящите се по природни науки в PISA държави – Сингапур, Япония и Естония, близо половината от учениците от ниските социални слоеве успяват да постигнат високи резултати на изпита. Опитът на тези държави показва, че очевидно има начини да се скъса връзката между лошата семейна среда и ниските резултати в училище - нещо, което България години наред отказва да направи."Припознаваме проблема", заяви при представянето на резултатите на българските ученици министърът на образованието и науката Меглена Кунева.Тя за пореден път повтори тезата си, че министерството "не може да промени семейната среда", но пък може да осигури условия в училищата, така че семейството да не е единственият фактор. Като такива условия тя изреди по-голямата подкрепа за учениците, новите съвременни и практически насочени учебни програми и квалификацията на учителите. "Учителят днес не е властелин на знанията", заяви Кунева и допълни, че новата му роля е да помогне на учениците да намерят решенията, да осмислят информацията, да преценят кое е добро и кое - зло.Зам.-министърът Диян Стаматов продължи с това, че според него решения на проблема с ниските резултати на учениците са допълните занимания и индивидуалната работа, целодневната организация на учебния ден и извънкласните дейности.Източник: OECD (2016), PISA 2015 Results (Volume I): Excellence and Equity in Education, PISA, OECD Publishing, Paris


description: Важните теми, които ще намерите в новия брой на "Капитал"

title: Те не искат утре, а вчера

maintext:
© Капитал
Три от текстовете в "Капитал" този брой показват тебеширените линии, между които ще тичаме през следващите години - концепцията за нов тип магазини на Amazon, новата картина на българското общество, очертана по-ясно след последните избори, и резултатите на българските ученици от международните тестове "Пиза".
Дисръптив моделите създават нова стойност и нови възможности, но това не е безболезнен процес. Глобализацията - изнасянето на американските производства в Китай например, също остави няколко милиона души в САЩ безработни и те бяха сериозна част от поддръжниците на Тръмп. Много хора печелят от иновативните модели, но и немалко губят, а губещите напоследък се организират за съпротива.
Тази реакция обаче е погрешна. Времето не може да тече назад и правилният отговор е да се търсят нови умения, които да ни помагат да се адаптираме по-лесно. За това може да помогне основно образованието, но оттам поне в България засега новините са лоши. Според международното изследване "Пиза" огромна част от деветокласниците (40%) са функционално неграмотни. Те нямат адекватните за сега знания, а какво остава за след десет години.
Капитал #беззарядно
Седмичният вестник Капитал е версия 3.0 - с нов компактен формат, дизайн и осъвременено съдържание и вече излиза още в петък.
Може да го намерите в търговската мрежа на централните сергии за печатни издания, веригите Inmedio, Relay, One minute, Lafka, бензиностанции OMV, Shell, Lukoil, "Еко", "Петрол", "Ромпетрол", магазини "Фантастико", "Билла", "Кауфланд".
Бъдещето ни винаги се ражда между конфликтите, които се случват сега.Компанията на Джеф Безос тази седмица показа как ще изглежда първият й offline магазин. Той е първият от планираните над 2000, които ще бъдат изградени през следващите години. В него всичко е същото, като изключим това, че. Плаща се чрез мобилния ви телефон и толкова. Това е добра новина за клиентите - няма да има опашки и чакане, а системата в магазина за deep robotic learning (приемаме предложение как се превежда това на български) вероятно ще направи пазаруването още по-удобно. Лошата новина е за работещите на касите в магазините. Според американската статистика с тази работа само в магазините за хранителни стоки са заети около 856 хил. души. И тъй като моделът на Amazon, ако се наложи, вероятно ще се използва и в магазините за дрехи, книги и пр., под заплаха да си загубят работата през следващите години са около 3.5 млн. души в САЩ. Новата армия хора с ненужни умения, разбира се, няма да дойде веднага, но със сигурност ще е много по-бързо, отколкото изглежда сега. Бъдещето препуска към нас, а много хора не са подготвени за него." в България е част от този процес. Губещите от глобализацията и тези без умения да се впишат в новия свят се обръщат към нещо познато. Те искат стария, затворен свят, в който животът им може и да не е бляскав, но изглежда сигурен и познат. В него те не са богати (или дори свободни), но поне не са заплашени от измислени врагове като мигрантите или реалния риск от тероризъм, който всъщност винаги е съществувал.Разбира се, картината не е изцяло черна - сред другите 60% са тези, които ще пазаруват повече от магазините без каси. Групата на губещите обаче няма да се даде без бой и в конфликта между тях и иноваторите, между миналото и бъдещето ще се очертае силуетът на утрешния ден.


description: www.kashon.bg е онлайн магазин за изработка на различни ековещи от кашон, които съчетават минималистичност и практичност: кошчета за разделно...

title: kashon.bg - Капитал

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 50 // 17.12.2016 Прочетете Капитал Daily Брой 232 // 15.12.2016 Прочетете


description: Бившият кмет на Дупница е осъден на година затвор; Обществените поръчки вървят, въпреки "забраната" на Борисов; Открити са двете черни кутии на разбилия се Ту-154 край Сочи

title: Вечерни новини: 27 декември

maintext:
Актрисата Кари Фишър, известна с ролята си на принцеса Лея Органа в сагата на Джордж Лукас "Междузвездни войни", почина на 60-годишна възраст. На 23-ти декември Фишър получи тежък инфаркт по време на полет от Лондон за Лос Анджелис. Тя бе на обиколка за представяне на книгата си The Princess Diarist, базирана на дневниците от първите ѝ години като актриса.
Кари Фишър, Марк Хамил и Харисън Форд бяха звездното трио на първите три филма от поредицата "Междузвездни войни". Те се събраха отново за снимките на седмия епизод "Силата се пробужда".
© /HO/Lucasfilm
191
млн. лв. над планираното са очакваните приходи в бюджета на общественото осигуряване за 2016 г. Прогнозата на Националния осигурителен институт беше публикувана в последния информационен бюлетин за годината. Догодина се очаква осигурените лица да са с 4 хиляди повече, по-висок ще бъде и средният осигурителен доход.
"Едно нещо препоръчвам, ако искате – забранявам ви: спирате всякакви обществени поръчки",
каза премиерът в оставка Бойко Борисов на последното преди коледа заседание на правителството.
Илюстрация Циклонът Урд, който връхлетя крайбрежието на няколко скандинавски страни, остави без електричество над 70 хил. души в Норвегия. От стихията най-тежко са пострадали южните и западните области на Норвегия, най-вече Хордалан и Согн ог Фльоране, но проблеми в електроснабдяването е имало и в Осло. Засега няма данни за пострадали хора. Циклонът е достигнал ураганна сила. По западното крайбрежие на Норвегия средната скорост на вятъра е била 32 метра в секунда, а отделни пориви са достигали до 45 метра в секунда. Според метеоролозите обаче той вече отслабва.
Увеличаване Циклонът Урд, който връхлетя крайбрежието на няколко скандинавски страни, остави без електричество над 70 хил. души в Норвегия. От стихията най-тежко са пострадали южните и западните области на Норвегия, най-вече Хордалан и Согн ог Фльоране, но проблеми в електроснабдяването е имало и в Осло. Засега няма данни за пострадали хора. Циклонът е достигнал ураганна сила. По западното крайбрежие на Норвегия средната скорост на вятъра е била 32 метра в секунда, а отделни пориви са достигали до 45 метра в секунда. Според метеоролозите обаче той вече отслабва.
Автор: Scanpix Norway Смаляванеа>
Съобщението е апелативната прокуратура в София. Той е признат за виновен за това, че през 2008 г., в нарушение на Закона за обществените поръчки и с цел да набави имотна облага за фирма, сключил анекс към Договор за малка обществена поръчка за доставка на хранителни продукти за нуждите на Домашен социален патронаж и Диетично столово хранене към общината. С анекса цената на продуктите била увеличена с цитираната сума, като според магистратите, в резултат на това са настъпили значителни вредни последици за кметството. Янев беше оправдан на първа инстанция от Кюстендилския окръжен съд.Въпреки това в последните дни на годината Министерството на младежта и спорта (ММС) пусна две нови поръчки за около 300 хиляди лева. И двете поръчки трудно могат да бъдат вместени дори в категорията "бързи", защото се развиват мълниеносно в рамките на няколко дни. Процедурата за охрана на сгради и обекти на министерството не е открита, а с пряко договаряне. Покани са изпратени до четири фирми - "Багатур секюрити", "Форс-Делта", "Елитком 95" и "Гард". Другата е да избор на мобилен оператор за 70 хиляди лева без ДДС със срок за подаване на оферти 17.30 часа на 3 януари.Същевременно от отговора на здравния министър Петър Москов до фармацевтичната индустрия, дистрибуторите и AmCham стана ясно, че той няма да се вслуша в призива им да бъде отложен частичния търг за снабдяване на болниците с лекарства за две години напред на внушителната сума от 1.33 млрд. лв. докато условията му не станат прозрачни и конкурентни.Най-преподаваният е английският, следван от руския и немския, показва статистика на Министерството на образованието и науката. В профилираните гимназии, където първият чужд език се изучава интензивно, най-предпочитани са английският с 64 074 ученици, немският - 13 283 ученици, и френският - 6218 ученици. Редките езици, които могат да се изучават в училищата, са достъпни най-вече в столичните училища, личи още от справката.Първата кутия беше намерена рано сутринта във вторник и вече е доставена в Москва. Втората черна също е намерена, очаква се да бъде извадена. Работните хипотези за причините за инцидента са грешка на пилота, технически проблем, зареждане с некачествено гориво и претоварване. Междувременно Reuters съобщи, че Русия преустановява полетите на самолети Ту-154, дкто се установи каква е причината за катастрофата.Това е изводът от обширен анализ на агенция "Интерфакс", според която за компанията най-голямата новина безспорно си остава напускането на ръководителя Сергей Кириенко и преминаването му на работа в Кремъл. В чужбина агенцията изрежда няколко задгранични начинания на "Росатом", но единствено искът по повод АЕЦ "Белене" се смята за конкретен резултат, още повече, че България е изплатила през декември 601.6 млн. евро на руснаците. Другите по-значими проекти са възстановеният диалог с Турция за АЕЦ "Аккую", с Иран за нови блокове в АЕЦ "Бушер", с Индия - за АЕЦ "Куданкулам" и началото на търговски доставки на гориво за реактори от западни компании., съобщиха руските медии.Той беше назначен в компанията от Игор Сечин, който е сред най-приближените на руския президент Путин. Според официалните власти смъртта на Еровинкин не е вследствие на насилствени действия, но друга информация не е предоставена. От 1994 година до преместването си в "Роснефт" през 2008 г. той е работил в Управлението за защита на националните тайни, както и в Управлението за информационно и документално осигуряване на президента на Русия., съобщи ТАСС. Решението е по иск на бившия украински депутат Владимир Олейник. "В Украйна има екстремистки групировки, които участват във властта и преследват хората на принципа на социалната и идеологическата омраза", гласи решението, според което подкрепата от САЩ и ЕС за "антиконституционния" преврат е довела до разкол в обществото и въоръжен конфликт. Според съда управлението целенасочено създава "вражески образ в лицето на Русия" и това засяга националната сигурност на Руската федерация.Това бе бившият регионален министър Севил Шайдех – мюсюлманка от турско-татарското малцинство, омъжена за сирийски гражданин. Йоханис не е посочил мотивите си, пише информационният сайт "Зиаре". Социалдемократите, които паднаха от власт миналата година след масови протести, спечелиха парламентарните избори на 11 декември. Заедно с коалиционния си партньор АЛДЕ, те имат 250 депутати в 465-местния парламент. Йоханис неколкократно намекна, че не би приел лидерът на партията Ливиу Драгня за премиер, тъй като е бил осъждан за изборни злоупотреби. Според румънските издания Шайдех е сред най-близките хора до председателя на СДП.съобщава вестник "Та неа". Те ще протестират против плановете на правителството да увеличи данъците и осигуровките за тях. Гръцкият министър на аграрното развитие Вангелис Апостолу ги призова към диалог. Той посочи, че предвидените данъчни промени ще засегнат само 1,5 на сто от земеделските стопани, заявили доходи от над 20 000 евро, и добави, че правителството прави всичко възможно, за да осигури пари за земеделския сектор.С 22.4% повече са пътуванията на българи в чужбина през ноември 2016 г. в сравнение с година по-рано, показват данните на Националния статистически институт. Най-голямо е увеличението към Италия – 64.2%, докато най-значителен спад е отчетен в пътуванията към Израел – 18.1%. Посещенията на чужденци в България са нараснали 20%, като тези със служебна цел са скочили с 25.2%. Преобладават посещенията на граждани от Европейския съюз, като най-много се увеличават тези от Испания – с 60.9%. С най-много намаляват посещенията от Чехия – 11.2%.


description: И още: През 2016 г. мощно избуяха клиентелните мрежи на партия ГЕРБ; Сорос: Глобализацията увеличи неравенството

title: Мнения Daily - Каква ще е икономическата 2017 г.

maintext:
След в общи линии успешната за българската икономика 2016 г., предстоят нови месеци под знака на политическите турбуленции. Добре познатият през последните години рефрен "гражданите и бизнесът дърпат икономиката напред, а политиците я дърпат назад" ще остане в сила, а източниците на потенциални трусове са колкото добре познати, толкова и непредвидими в своя мащаб.
Отиващата си година
Мощно избуяха клиентелните мрежи на партия ГЕРБ
Огнян Минчев, политолог, в анкета на "Дневник
През тази година за пореден път едно правителство изхабява кредита си на доверие в
средата на мандата, предизвиквайки опасна вълна на нестабилност в страната. Водещата партия от управляващата коалиция – ГЕРБ, първо отказа да издигне общ кандидат за президент заедно със своите коалиционни партньори, а след това забави своята кандидатура до възможния край и обяви кандидатура, която дори привържениците на ГЕРБ не припознаха като подходяща.
Фрустрацията от управлението на този кабинет идва от наложилото се очакване той да бъде "реформистки". Да реформираш означава да мобилизираш сериозно гражданско–политическо мнозинство зад програма за ясно очертани и последователни промени в институциите, икономическата политика и баланса на властта и богатството в обществото. ГЕРБ никога не са имали подобен потенциал, дори подобна заявка.
Основният принос на ГЕРБ е фактът, че те управляват статуквото по-добре, отколкото тандема БСП-ДПС. ГЕРБ не посяга на основните реалности на властта и богатството в страната – затова не може да бъде припозната като антиолигархична сила. Промените, които ГЕРБ може да направи – и то под натиск – са умерени и в рамките на статуквото (напр. реформата в правосъдието).
Вторият кабинет на Борисов бе относително успешен в стопанското управление, особено силно – в оползотворяването почти на 100% на европейските фондове, в проектите за строителство на инфраструктура. С помощта на хора от най-близкия си екип Борисов претърпя еволюция от популистки лидер с ултимативна позиция, към балансьор и преразпределител на власт в коалицията и в политическата система като цяло.
Пренебрежими и неефективни се оказаха опитите – доколкото ги имаше - да се намали корупцията, да се модернизират публичните институции, да се ограничи олигархичният контрол върху икономиката и вземането на политически решения. Мощно избуяха клиентелните мрежи на партия ГЕРБ в управлението на всички нива – откъдето идва и гневът на огромен брой граждани.
Фотограф: Luke Macgregor
ondon School of Economics бях повлиян от философа Карл Попър и разработих собствена философия, основана на два принципа - правенето на грешки и двупосочната връзка между първопричина и последици.
Започнах да правя разлика между два типа политически режими - тези, в които хората избират своите лидери и от тях се очаква да се грижат за интересите на електората, и онези, в които управниците опитват да манипулират хората, за да обслужват собствените си интереси. Под влиянието на Попър нарекох тези общества "отворени" и "затворени".
Това е силно опростена класификация и в реалността има много нюанси и варииции - от добре функциониращи модели до провалени държави. Смятам, че настоящият момент в историята е много болезнен. Отворените общества са в криза и различни форми на затворени общества - от фашистки диктатури до мафиотски държави - са във възход.
Как се случи това? Единственото обяснение, което откривам, е че избраните лидери не отговориха на легитимните очаквания и стремежи на избирателите. Този провал ги разочарова от доминиращите версии на демокрация и капитализъм. Казано по-просто, мнозина смятат, че елитите са откраднали демокрацията им.
Международните рискове пред развитието на българската икономика през 2017 г. са както геополитически (най-вече ситуацията в Сирия и Близкия Изток и свързаната с нея бежанска криза), така и икономически (забавянето на растежа в еврозоната и рисковете пред европейската банкова система). Както в глобален план, така и в рамките на ЕС, очакванията са за една скромна по отношение на икономическия растеж 2017 г. Ръстът на БВП в ЕС се очаква да отбележи забавяне до 1,6% при 1,8% за 2016 г., а този в еврозоната - до 1,5% при 1,7% през 2016 г., според последната прогноза на ЕК.Влошаването на международната среда и забавянето на растежа в ЕС предполагат негативен ефект и за родната икономика (включително износа), който трудно ще бъда компенсиран с ръст на вътрешното потребление - основната надежда за силна 2017 г.Цените на горивата най-вероятно ще реализират умерен ръст, но ако очакванията за по-евтино евро се материализират, ефектът върху българската икономика ще бъде осезаем и отрицателен. По-евтино евро едва ли ще окаже кой знае какъв положителен ефект върху българския износ, тъй като основната част от него е насочена именно към европейския пазар. Напълно възможно е през 2017 г. да видим дългоочакваното, макар и скромно, завръщане на инфлацията в родната икономика.И през 2015, и през 2016 г. българската икономика се представи над очакванията както на родните анализатори, така и на международните организации. През 2017 г. консенсусът е за по-бавен ръст на БВП от очакваните малко над 3% през 2016 г. В същото време есенната прогноза на ЕК залага очаквания за покачване на инвестициите с 3,2% на годишна база през 2017 г. - нещо, което може и да не се случи предвид крайно възможното в условията на политическа нестабилност забавяне на усвояването на европейски средства. Политическата несигурност като нищо ще доведе и до отмяна или поне отлагане на частни инвестиции.Бюджет 2017 г. ни обрича на още една година политическо безвремие (т.е. липса на каквито и да е структурни промени) и ще остане в историята като пропуснат шанс за запазване на постигнатата консолидация на публичните финанси. Отиващата си 2016 г. донесе неочакван излишък в бюджета заради далеч по-добрия икономически растеж, а оттам и високата събираемост на данъци.Вместо да се възползва от това, отиващото си правителство предложи и прокара през парламента деветия пореден бюджет с дефицит, като съществува реален шанс той да надхвърли заложените 1,4%. Опасностите пред изпълнението на бюджета са както в разходната част (заради липсата на буфери за обезпечаване на непредвидени харчове), така и по отношение на очакваните приходи, особено ако отново станем свидетели на "отпускане" в дейността на приходните администрации заради политическата нестабилност. Точно такава беше ситуацията през 2013-2014 г., когато страната премина през подобен период на политическа криза.Освен политическата несигурност, недостигът на кадри също е много вероятно да излезе на преден план като фактор, който ограничава растежа на българската икономика през 2017 г. По последни данни на Евростат от последното тримесечие на 2016 г., 1/3 от промишлените предприятия в България изтъкват недостигът на хора като основна спирачка през по-нататъшното си разрастване. Предвид това, предпоставките за по-нататъшна експанзия на пазара на труда не изглеждат обещаващи. Създаването на работни места постепенно забави ход през 2016 г., а икономическата активност на населението остана на нивата от 2015 г.Поредното увеличаване на нивото на минималната работна заплата (от 420 на 460 лева или с близо 10%) и покачването на осигурителната тежест от 1 януари 2017 г. допълнително ще затруднят навлизането или реинтеграцията на много от нискоквалифицираните на трудовия пазар. Тези процеси, наред с високия дял на дългосрочно безработните и повишаващия се дял на фирмите, които не могат да намерят подходяща работна ръка, говорят за по-бавен спад на безработицата през 2017 г.Едва ли можем да очакваме изборите идната пролет да възпроизведат нещо по-различно от политическата разпокъсаност, с която свикнахме през последните години. Дори напротив, признаци на консолидация и увеличаващ се консенсус се наблюдават най-вече по отношение на политики, които най-меко могат да бъдат наречени ретроградни, безотговорни и нелепи или най-общо - популистки. Шансът през 2017 г. служебните правителства и изборите да са повече от едни е реален. В същото време, както виждаме в Испания, икономиката може и да спечели от един такъв период, особено ако алтернативата е управление на политически опортюнисти.От статия на Джордж Сорос за "Проджект синдикейт"Демокрацията е в криза. Дори в САЩ, водещата демократична държава в света, избраха за президент майстор на измамите, който може да стане диктатор. Макар да смекчи тона си след избирането си, той не промени поведението си, нито своите съветници. Кабинетът му е съставен от некомпетентни екстремисти и пенсионирани генерали.Американската конституция и институциите няма да позволят на Тръмп да стане авторитарен управник, но въпреки това мандатът му ще върне назад каузата за демокрацията по целия свят. В близко бъдеще САЩ ще се занимават изключително много с вътрешни борби и нарочените малцинства ще страдат. САЩ няма да са способни да защитават и разпространяват демокрацията по света.В името на успеха на собствената си администрация Тръмп ще пожертва американски принципи и ще смекчи тона към диктаторите в чужбина. Това ще позволи на някои от тях да се сближат със САЩ и други страни и да продължават управлението си без някой да им се меси. Тръмп предпочита да прави сделки вместо да защитава принципи. За съжаление, това е популярно сред избирателите му. Подстрекателската реторика на Тръмп със сигурност се отрази на резултатите от кампанията и избухна с още по-голяма сила след нея.Аз съм 86-годишен унгарски евреин, станал американски гражданин след края на Втората световна война. Научих от малък колко важно е какъв политически режим ще вземе връх.През 1947г. избягах от Унгария, която вече бе под властта на комунистите. Като студент в LСлед рухването на СССР преди четвърт век защитниците на глобализацията я превърнаха в основен процес с твърдението, че тя увеличава общото богатство на планетата по принципа, че печелещите все пак по някакъв начин компенсират губещите. Подобно твърдение е подвеждащо, защото пренебрегва факта, че победителите рядко (или дори никога) компенсират губещите. Но потенциалните печеливши похарчиха достатъчно пари да прокарват този аргумент, за да се наложи той в крайна сметка.Всъщност глобализацията увеличила неравенството и в бедните, и в богатите държави. В развития свят ползите отидоха предимно при големите притежатели на финансов капитал, съставляващи под 1% от населението. И опонентите на демокрацията използваха в своя поза най-вече отсъствието на политики за преразпределяне на богатството.И в ЕС след финансовия крах от 2008г. нещо много лошо се обърка и доброволното сдружение между равни се е превърна в отношения - нито доброволни, нито равнопоставени - между кредитори и задлъжнели. Германия се превърна в хегемон в Европа, но не изпълни задалъженията на успешните хегемони - да гледа отвъд тесните си интереси. Сравнете поведението на САЩ след Втората световна война и на Германия след краха от 2008г - Америка започна Плана Маршал", довел до развитието на Европа; Германия наложи програми за ограничаване на разходите, служещи на собствените ѝ интереси.Особено съм загрижен за съдбата на ЕС, който е в опасност да попадне под влиянието на руския президент Владимир Путин с неговата концепция за управление, която не може да се примири с тази за отвореното общество.Путин не е пасивен печеливш от последните събития - той работи усилено, за да се случат.Той познава слабостта на режима си: може да експлоатира природните ресурси, но не може да генерира икономически ръст. Почувства се заплашен от "цветните революции" в Грузия, Украйна и на други места и първо опита да контролира социалните медии, а после с брилянтен ход използва бизнес модела на социалните мрежи, за да сее дезинформация и фалшиви новини, да дезориентира избиратели и да дестабилизира демокрации. По този начин той помогна за избирането на Тръмп.Същото може да се случи през 2017г. в изборите в Холандия, Германия и Италия. Във Франция двамата водещи претенденти са близки с Путин и искат да му угодят. Ако някой от тях спечели, доминирането на Европа от Путин ще бъде свършен факт.


description: Списание Monocle посвети подкаст на "българската барокова архитектура"

title: За мутробарока с любопитство

maintext:
Илюстрация Записът е част от Section D, популярна подкаст продукция на Monocle, която разглежда различни проявления на съвременния дизайн
Увеличаване Записът е част от Section D, популярна подкаст продукция на Monocle, която разглежда различни проявления на съвременния дизайн
Смаляванеа>
Monocle
Записът е част от
популярна подкаст продукция на
която разглежда различни проявления на съвременния дизайн – брандиране на политически партии, иновативни решения в градската среда на Виена, театралните плакати в Берлин, изграждането на по-хармонична визуална идентичност в Белград, новите дизайн музеи в Лондон и Мадрид.
В
може да разгледате и чуете другите предавания на изданието
които включват отделни подкасти за световни новини, анализи, кулинарни новости, съвременно изкуство, пътувания, кино, литература.
Аудио проектите са част от концепцията на
която предвижда напълно различно съдържание за дигиталния и хартиения си вариант.
В най-новия си епизод дизайн подкастът на британското лайфстайл списаниенасочва вниманието си към "мафиотската барокова архитектура" в България след 1989 г.Екипът на предаването анализира процеса като част от политическите кризи в страната, създаването на мафиотски структури и връзките им със строителните компании, и как това се развива на фона на среда, в която "един лекар взима толкова пари, колкото берач на рози". Автор на материала е Крис Лорд, кореспондент на изданието на Истанбул, а в разсъжденията се включва и преподавателят Макс Холорън от Ню Йорк. "Това, което дефинира мафиотския барок е липсата на стил или по-скоро неправилното комбиниране на стилове." В хода на анализирането се прави и интересната догадка дали този тип строителство не вид протест срещу доготава поставените социалистически норми и демонстриране на сила. И дали последното има нещо общо с Доналд Тръмп.Section D,Monocle,Monocle,


title: Пет хранителни продукта кандидатстват да бъдат защитени в ЕС

maintext:
© Надежда Чипева
До края на януари в Министерството на земеделието и храните ще постъпят заявления за пет хранителни продукта, които ще преминат националната процедура и ще кандидатстват в Брюксел за вписване в регистъра на защитените наименования за произход. Най-напреднала е подготовката на документацията за "Прясно месо от източнобалканска свиня" и "Куртовски розов домат". Информация и документи събират и производителите на "Странджански чай", "Реселешки лук", "Баничански лук", "Смилянски фасул". Това стана ясно по време на специална пресконференция на тема "Бизнесът в подкрепа на българските качествени храни".В рамките на двегодишна кампания "Да защитим българския вкус", инициирана от евродепутата Момчил Неков и подкрепена от българския клон на международната организация Slow Food, са избрани около 30 автентични продукта, които имат най-голям шанс да бъдат защитени чрез вписване в европейските регистри на защитените наименования за произход, географските указания и храните с традиционно специфичен характер."Изчезват породи, сортове и семена, защото липсва смислена държавна политика за съхраняване на местните културни традиции. В селските райони липсва предприемачески дух или той е толкова плах, че оцелява трудно", обобщи досегашния опит доц. Десислава Димитрова, член на международния борд на Slow Food и координатор за България."Множество срещи с български земеделски производители показаха безпокойството на хората, че българският вкус се губи не само заради свиване на производството, но и заради изчезването на редица сортове и семена. Европейските схеми за качество могат да спрат този процес, тъй като гарантират и популяризират доброто име на защитените продукти и помагат за намиране на пазари за тях", обобщи Момчил Неков. По думите му вписването в регистрите ще даде надежда на производителите, че могат да разширят производството и да се издържат от него и може да бъде спирачка пред обезлюдяването на някои региони.Плюс за автентичните храни е и възможността да бъдат включени в програми за популяризирането им. Неков припомни, че ЕС отделя пари за промоционални програми, като част от средствата са специално за продукти, вписани в европейските регистри. През 2017 г. за промоционални кампании на общия пазар и на пазарите в трети страни са планирани 133 млн. евро, от които 12 млн. евро са за защитени продукти, а целта е до 2020 г. общата сума да достигне 200 млн. евро, уточни Момчил Неков.До края на годината документацията за "Прясно месо от източнобалканска свиня" ще бъде внесена в Министерството на земеделието и храните, а в първите дни на 2017 ще стартира националната процедура и за "Куртовски розов домат"."На финалния етап сме с подготовката на документите за кандидатстване", съобщи Радостина Донева, председател на Асоциацията за развъждане и съхранение на източнобалканската свиня. Асоциацията вече е събрала снимки, исторически данни, научни разработки. "Кампанията "Да защитим българския вкус" ни даде самочувствие, че продуктът може да достигне до пазара, и ни научи да работи заедно в името на обща кауза. Подкрепата за регистриране на породата като защитено наименование за произход е лъч светлина за хората, които се занимават с тази дейности и които са приели това като житейска мисия, предавана от баща на син", обобщи Радостина Донева."И ние приключваме с подготовката на заявлението за кандидатстване. Проблемът е, че част от местните хора са загубили интерес към куртовския розов домат, тъй като той не дава високи добиви, а отглеждането му е много трудоемко", каза Емилия Шушарова, секретар на читалище "Л. Каравелов 1897" в с. Куртово Конаре.От няколко дни месо от източнобалканска свиня се предлага в магазините на "Метро" в София и Пловдив. "Това е част от нашия бизнес модел в подкрепа на българските производители", коментира Людмил Каравасилев, ръководител на отдел "Корпоративни комуникации" в "Метро България". По думите му целта е професионалните клиенти на търговската верига – ресторантьори, хотелиери, хора с малък бизнес, да опознаят автентичните качества на българските продукти и на свой ред да ги предложат на своите клиенти.В края на ноември от "Метро" съобщиха, че през май 2017 г. българските производители на плодове и зеленчуци ще могат да продават продукцията си директно в магазините на веригата, които са 11 в девет области в страната. "Един магазин ще работи с 10 - 20 доставчика и ще има гарантиран пазар. Потребителите ще имат гарантиран достъп до свежи местни продукти, а това носи конкурентни предимства на веригата", обобщи Людмил Каравасилев.


description: ОПЕК постигна историческо споразумение за понижаване на продукцията. Как ще се представя петролът през 2017 г.

title: Петролът - инвестиция за напреднали

maintext:
Прогнози за цената на барел WTI към края на 2017 г.
Световна банка $55
Goldman Sachs $60
EIA $49
Накъде ще върви петролът през 2017 г.*
Цената ще се задържи между 50 и 60 долара, като евентуално повишение ще има към края на 2017 г., когато натрупващите се в момента запази може да започнат да се изчерпват. В момента производството надхвърля потреблението с около 1.2 млн. барела на ден. ОПЕК ще се стреми да изчисти този излишък, но не очаквам да се стигне чак до дефицит на предлагането на петрол. Освен сред страните в организацията е възможно да има жест на добра воля от страна на Русия, която също да свие добивите, тъй като именно те оказаха дипломатически натиск Иран да постигнат споразумение със Саудитска Арабия в рамките на ОПЕК. А именно тези две държави е най-важно да спазят споразумението за свиване на потреблението, за да се повлияе цената.
Цветослав Цачев, "Елана трейдинг"
През последните десетина дни цената на петрола отново привлече вниманието на инвеститорите. Причината – изненадващо споразумение за ограничаване на добива и предлагането от Организацията на страните - износителки на петрол (ОПЕК). Такова споразумение се сключва за пръв път от осем години и се счита за ключово за нагласите в рамките на картела. Новината за споразумението буквално изстреля цената на петрола с над 12% само за няколко дни и от около 45 долара за барел тя премина над 50 долара.Ако това движение предизвиква интереса ви за инвестиция, е добре да знаете как функционира петролният пазар. Защото инвестицията в петрол определено е инвестиция за напреднали. При него за разлика от златото например цените се движат изключително от очакванията за търсене и предлагане. Разбира се, в сметките влиза и разрушаването на традиционния петролен пазар от шистовата технология, възобновяемите горива и преследването на енергийна ефективност.Тъй като петролът е суровина, а не се произвежда технологично, предлагането е в ръцете на онези държави, които имат най-големи залежи. Оценките на резервите, които правят различни организации, се различават значително. Това се дължи на различните методологии, някои от които не включват анализи на шистовите залежи. По данни на Американската агенция за енергетика (EIA) държавата с най-големи залежи на петрол е Венецуела (близо 300 млрд. барела петрол). Следват Саудитска Арабия (270 млрд. барела) и Канада (около 170 млрд. барела). Според данните на агенцията САЩ разполагат с около 40 млрд. барела, но тази оценка е силно субективна и не включва разработваните и силно изследвани през последните години шистови залежи.Освен притежаването на залежи важен фактор за петролния пазар е тяхното разработване и добив. Тук всяка държава преследва едновременно две цели – висока цена, на която да продава суровината, съчетано с преследването на възможно най-голямо количество продажби. За да опитат да регулират предлагането, а чрез него и цената, част от производителите на петрол членуват в ОПЕК. Това обаче не им пречи да водят самостоятелна политика и да преследват собствения си интерес по търсене на по-висок дял в световния пазар на петрол.В ОПЕК членуват 13 държави, повечето от които са от арабския свят. На тях се падат около 30-35% от световното производство на петрол, което превръща организацията в значителен фактор за пазара. Именно затова и решението от миналата седмица е толкова ключово. Извън рамките на картела обаче са огромни производители на петрол като САЩ, Мексико, Канада и Русия. Затова всяко ограничаване на предлагането от страна на ОПЕК се приема като заплаха картелът да изгуби пазарен дял в световен план.От страна на търсенето ситуацията също е интересна, защото почти всички държави в света са поставени в зависимост да си осигуряват петрол на външния пазар. Към момента по оценки на EIA търсенето на петрол е в обем 97 млн. барела дневно, докато потреблението е малко под 96 млн. барела. Именно тук е прицелено решението на ОПЕК за намаляване на предлагането от догодина – с 1.2 млн. барела.Най-големите потребители на петрол в света са САЩ и Китай. Американската икономика поглъща по 20 млн. барела петрол дневно, а китайската – близо 12 млн. барела. За сравнение - потреблението в Япония и Германия е съответно 3.8 и 2.5 млн. барела петрол на ден. Друг важен фактор на пазара – Русия, добива около 11.3 млн. барела петрол дневно при потребление от 3.8 млн. барела.Именно от страната на търсенето са големите въпросителни на петролния пазар. От една страна, е ясно, че петролът намалява и в един момент ще бъде изчерпан. Точно с тези страхове е свързан и споменът за цени от 150 долара за барел, каквито видяхме през 2008 г. От друга страна обаче, натежават фактори като нови технологии, навлизане на нови горива, стремеж към възобновяема енергия. Заради това инвестициите в петролния сектор трябва да са внимателни и добре обмислени.Ако петролният пазар ви изглежда атрактивен за инвестиции, има няколко основни начина да заложите на него. Първият и най-лесен е търговията с договори за разлика (CFD). Те се предлагат от всеки инвестиционен посредник и дават възможност за най-точно следване на цената на черното злато. Рисковете при тази инвестиция са свързани с дисциплината, тъй като движенията често могат да са динамични и да ни изкушават да сключваме чести сделки. Това, освен че трупа разходи за такси, крие и опасност от краткосрочни загуби.Доста по-умерена експозиция към петролния пазар от гледна точка на динамиката дават взаимните фондове. Повечето от тях предлагат и възможност за по-нисък риск, защото включват и инвестиции в енергийни компании, фокусирани в други сфери, а не само в петрола. Примери за такива в България са ДФ "Астра енерджи" (ръст от началото на на годината към 5 декември 5.46%), ДФ "Конкорд фонд - 4 Енергетика" (17.92%), ДФ "ПФБК Восток" (28.65%). Представената доходност е с включените разходи за управление, отделно има такса за влизане и излизане от инвестицията от около 0.5%.Най-сложната за подбор инвестиция може да стане чрез покупката на акции на компании от сектора. Освен традиционните гиганти като Royal Dutch Shell, Chevron, Exxon, BP или "Газпром" петролният пазар предлага и силно динамични компании, свързани с проучването, добива и транспорта на петрол, разработването и консервирането на залежи. Инвестирането в тях обаче трябва да става след внимателно проучване както на бизнес моделите, така и на регулациите, под които те биха могли да попаднат.


description: Жанета Дядовска е новият управляващ директор на Publicis Consultants MSLGROUP, Amazon представи два нови продукта за дигитална реклама, а Havas поема PR обслужванете на Kellogg’s за Eвропа, Близкия Изток и Африка

title: Седмичен бюлетин за маркетинг и реклама (13 декември)

maintext:
На българския пазар
Жанета Дядовска е новият управляващ директор на Publicis Consultants MSLGROUP
Жанета Дядовска поема ръководството на PR агенцията Publicis Consultants MSLGROUP, част от комуникационната група Publicis One Bulgariа. Сред основните отговорности на Дядовска ще бъде стратегическото планиране и бизнес развитие на агенцията, консултирането на настоящи и потенциални клиенти и устойчивото прилагане на интегрирани PR програми в рамките на групата както на локално, така и на регионално ниво.
"Радостни сме, че Жанета се присъединява към екипа на Publicis Consultants MSLGROUP. Тя е експерт с широки познания и опит в областта на маркетинговите комуникации. Нашият фокус е да създаваме продукти с висока добавена стойност за клиентите ни, креативността вече не е запазена част на рекламата, търси се все повече в PR-a и дигиталните комуникации и решенията все по-често са интегрирани. Сигурни сме, че заедно с опита и ресурса, който имаме, тя ще успее да приложи ефективни стандарти за работа, съизмерими с глобалните практики на най-добрите PR агенции", коментира за медиите Николай Неделчев, изпълнителен директор на Publicis One Bulgariа.
През последните години Дядовска работи по управлението на европейски проекти, преди това е част от PR агенцията United Partners, а повече от шест години заема различни позиции в рекламната група MAG Communications.
Пазарът на външна реклама нараства с бавни темпове, а класическите рекламни формати са предпочитани от рекламодателите
Противно на тенденцията за търсене на иновации, интересни и нестандартни проекти външната реклама остава предпочитана с традиционните си и класически формати. Според най-големите компании за външна реклама в страната най-силно продължава да бъде търсенето на стандартните статични билбордове на ключови градски локации и пътни възли.
Повечето от най-големите компании за външна реклама в страната са намерили своята ниша и бизнесът им се развива добре - част от тях бележат дори двуцифрен ръст в оборите си за 2015 г. При други обаче приходите намаляват, а като основна причина за това те посочват свиващите се бюджети на рекламодателите. Оборотите на топ 20 компаниите за външна реклама в България се равняват на близо 61.5 млн. лв., което е ръст от едва 2.8% спрямо предишната година.
Повече по темата може да прочетете
Любомир Аламанов спечели награда в международните 2016 PR People Awards
Фотограф: Надежда Чипева Повече по темата може да прочетете тук
Собственикът и управляващ директор на агенцията SiteMedia Consultancy Любомир Аламанов беше отличен в категорията Community Relation Professional of the Year на международните награди за PR специалисти 2016 PR People Awards, организирани от американското издание PR News. "Приемам това признание от името на цялата ни общност и то не само защото в България PR-практиките могат успешно да се конкурират с предлаганите услуги в световен мащаб.Българската PR общност се развива в правилната посока и всички ние работим усилено за това", коментира за медиите Аламанов. Сред финалистите в тазгодишното издание на 2016 PR People Awards бяха специалисти и представители на компаниите Havas PR, Burson- Marsteller, Ogilvy, Bayer, Bank of America, T-Mobile, Miami International Airport, SAP, Cisco, United Nations Foundation, Elizabeth Arden и др.
Реализацията на рекламния клип е част от глобалната кампания Hello Moto, която извежда на преден план личните връзки, способни да променят човек. Клипът е имиджов, а творческата идея е дело на PR ателие Mate Bulgaria, което Lenovo избра за своя комуникационна агенция през 2015 г. "Почти всеки от нас е имал мобилен телефон Motorola през годините. За много от нас даже е бил първият телефон и това прави бранда много специален за хората - свързват го с хубави и много забавни спомени от своя живот", коментира за медиите Мила Кръстева, собственик на агенцията.
Дигитален бизнес
Snapchat очаква ръст от приходите от реклама въпреки спада в гледанията на видео и публикации от рекламодатели
Една година след последните данни на Snapchat за броя на гледанията на видеата в социалната платформа, при някои рекламодатели компанията отчита близо двоен спад. Ако през юни 2015 г. от платформата излязоха с изявление, че средният брой гледания на видео в секцията за истории на живо - Live Stories е 20 млн. за 24 часа, то сега този брой намалява до 10 млн. Рекламодатели също забелязват спад в гледанията на видеата им, като според тях една от основните причини за това е промяната в позиционирането на двете основни секции в платформата - Live Stories и Snapchat Discover, където потребителите търсят каналите, към които да се абонират, пише Digiday. Тя вече се намира в долната част на страницата за търсене, като над нея са публикациите, споделени от приятели на потребителите.
Според някои рекламодатели обаче инвестициите им във видео публикации в Snapchat и съответно резултатите от тях не са толкова определящи. Фокусът им по-скоро е в спонсорираните филтри, които потребителите на социалната палтформа могат да използват при снимките си. Все пак заниженият интерес от страна на рекламодателите към публикациите в Live Stories няма да се отрази на финансовите успехи на Snapchat, които очакват голям ръст в приходите от реклама през следващата 2017 година. Прогнозите им са те да достигнат до 935.5 млн. долара при 366.7 млн. долара за 2016 г.
Повече
тук
Amazon лансира два нови продукта за дигитална реклама
Компанията разширява портфолиото си от технологични решения, лансирайки две нови платформи, които да помогнат на дигиталните издатели да увеличат приходите си от дигитални реклами. Amazon представи т.нар. продукт header bidding, чрез който издателите ще могат да позволяват на различни рекламодатели и рекламни агенции да наддават за онлайн рекламно пространство едновременно. Продавайки чрез programmatic базираната система за наддаване те ще могат да управляват по-лесно инвентара си и да генерират повече приходи, а купуването на рекламно пространство ще бъде по-прозрачно за всички участници, пише The Wall Street Journal.
Гигантът Amazon представи и новата си услуга Shopping Insights Service, която цели да помогне на издателите по-добре да анализират с какъв профил са хората, които посещават сайта им. Това ще се случва с помощта на огромната база данни за пазаруващите потребители, с която компанията разполага. Amazon не планира издателите да заплащат за използването на двете нови услуги. За сметка на това обаче не е сигурно дали използването на някои други, допълнителни услуги по трасето няма да бъдат платено, пише The Wall Street Journal.
Повече
тук
Инвестициите на WPP за реклама в онлайн платформи нарастват
Изпълнителният директор на британския рекламен гигант Мартин Сорел коментира по време на годишната конференция на UBS Media, че през изминалата година агенцията WPP е инвестирала от името на клиенти около 70 млн. долара в реклама в Snapchat, пише The Wall Street Journal. Тази сума обаче е много малка в сравнение с милиардните бюджети, които агенцията насочва към другите два интернет гиганта - Facebook и Google.
Прогнозите са, че тази година инвестициите, които WPP е насочила към реклама във Facebook са с близо 700 млн. долара повече отколкото през 2015 г., достигайки 1.7 млрд. долара. Повече от четири пъти повече пък са насочените бюджети на рекламодатели към реклама в Google. Мартин Сорел коментира, че през тази година общите инвестиции на агенцията ще достигнат 5.5. млрд. долара в сравнение с 4 млрд. долара през 2015 г. "Очевидно обаче има притеснения за Facebook особено при силното навлизане на Snapchat на пазара", допълни той цитиран от The Wall Street Journal. В края на август от агенцията коментираха, че ще продължат да увеличават инвестициите си в двата гиганта Facebok и Google най-вече заради засиленото мобилно търсене.
Повече
тук
Медиен бизнес
News UK ще се фокусира върху programmatic рекламни решения
Британското медийно издание, собственик на The Times и The Sun, обяви преструктуриране във вътрешните си звена за дигитално рекламно обслужване. Компанията ще раздели екипа си в четири основни направления, които ще са и фокусът за развитие на бизнеса - programmatic, видео, мобайл и брандирано съдържание. Начело на programmatic звеното е назначен Иън Хокинг, който преди това е оглавявал екипа по programmatic продажбите в Ebay. Сред основните цели на новата структура ще бъдат създаване на персонализирани за бизнеса на News UK data решения, пише DigiDay. Поради затрудненията през последните години на The Times да монетизира бизнеса си, сега целта е чрез отваряне на базата данни за потребителите и техните навици компанията да предoстави ефективни решения на рекламодателите и programmatic възможности на дигиталните агенции.
Повече
тук
Havas поема PR обслужванете на Kellogg’s за EMEA
Фотограф: В© Phil Noble / Reuters
От началото на следващата година Havas PR започва да обслужва производителя на зърнени закуски Kellogg’s за региона на Европа, Близкия изток и Африка (ЕМЕА). Решенията ще се взимат от централата на агенцията в Манчестър, Великобритания, управлявана от Найджъл Хюс. На конкурса за PR агенция на Kellogg’s са се състезавали единствено Havas PR и Edelman, която ще продължи да управлява част от рекламните бюджети на бранда. Като причина за избора си от компанията посочват, че "Havas демонстрира силен творчески отговор на зададения бриф и желание да работят с нас, за да се увеличат ефективността на целия ни бизнес в региона", пише PRWeek. Kellogg’s ще преразглежда отново PR обслужването си в края на 2017 година.
Повече
тук
Ритейл терапията на IKEA
Фотограф: IKEA
Новата рекламна кампания "Ритейл терапия" на шведската мебелна верига проследява някои от най-често срещаните проблеми в семейните взаимоотношения и предлага решения на тях чрез продуктите си. На базата на най-често въвежданите в Google търсачката решения на проблеми в Швеция, от IKEA решават да преименуват някои от популярните си мебели. Така например дават името "Партньорът ми хърка" на дневно единично легло или "Дъщеря ми е навън цяла вечер" на светеща дискотопка. Идеята за кампанията "Ритейл терапия" е на шведската агенция Åkestam Holst.
Повече
тук
И тазгодишния приз за най-разчувстваща коледна реклама отива при... полския сайт Allegro
Полският уеб сайт за продажба на продукти чрез онлайн аукциони Allegro лансира коледна рекламна кампания, която успя да привлече вниманието както на бранша, така и на потребителите с добра, емоционална идея. Рекламният клип разказва историята на възрастен поляк, който малко преди празниците решава да започне да учи английски с помощта на самоучител, поръчан от Allegro. В края на клипа става ясно, че той трябва да замине за Великобритания, където живее синът му със съпругата си. Рекламната агенция Bardzo, изготвила кампанията, е била сигурна, че клипът ще придобие популярност в Полша, пише The Guardian. "Има много случаи, като този, когато един човек емигрира във Великобритания (или другa страна), живее там, жени се и има деца. Така че рекламата ни е за живота", коментират от Bardzo пред британския вестник. Те допълват обаче, че са много изненадани от факта, че клипът е успял да докосне сърцата на хората по цял свят. "Получихме много писма, дори от САЩ, с топли поздравления", добавят от агенцията.
Повече
тук
Ако искате да получавате информация за най-важното от сектора на маркетинга, рекламата и PR-а, може да се абонирате за седмичния ни е-бюлетин тук *Информация за корпоративни новини, кампании, предстоящи събития и свободни позиции в областта на PR, маркетинг и реклама можете да изпращате на редакционния ни e-mail: media@capital.bg


description: Димитър Кехайов, управител на "Сердика център" - София, пред "Капитал"

title: Оборотите на търговския център през 2016 г. нарастват с над 3%

maintext:
© Георги Кожухаров
"
ЕЦЕ
р
- Потреблението през изминалата година и съответно оборотите в търговията на дребно се повишават. Хората пазаруват повече и това се отнася за всички браншове и стоки. Последните публикувани данни от Националния статистически институт потвърждават тази наша констатация и показват, че през септември и октомври търговията на дребно отчита около 3% ръст спрямо същия период на миналата година. "Сердика център" също бележи ръст. Ние засичаме данните на всяко тримесечие, така че още не знаем окончателните резултати, а последното тримесечие на годината по правило е най-силното и най-важното за търговските обороти. По предварителни данни през 2016 г. имаме малко над 3% ръст на оборота в сравнение с 2015 г. Ние сме с най-добрия браншов микс на магазините - имаме 60% мода и сме "модният център на София". Това е основният ни момент в рекламата и таргетирането на клиенти. Декември е най-силният месец в търговията, затова изчакваме окончателните данни за продажбите.
Кои са ключовите промени от откриването на търговския център през 2010 г. досега?
Porsche
Design
Scotch
Soda
Adidas
Kids
Reebok
Diesel
H
GL
Twin
Set
Pinko
Patrizia
Pepe
MCS
Elisabetta
Franchi
G
Star
Raw
Придобихме платинен сертификат за устойчиво строителство
DGNB
Bulgaria
.
Кои са новостите в търговския център за 2016 г.?
Adidas
Kids
Reebok
Twin
Set
фермерски пазар
- Твърдо не. Успяхме да запазим нивата на човекопотока в "Сердика център",
даже имаме ръст.
Общо взето, сме се опитали да заместим липсващия асортимент от супермаркета с наличието на фермерски пазар, както и на множество други павилиони, магазини и дрогерийни вериги, така че да не разочароваме нашите клиенти и да не допуснем отлив.
Какви са плановете ви за 2017 г.?
парково място срещу определени условия в определен ден на седмицата. Ще разширим възможностите на новата дигитална паркинг система, която сега разпознава всеки автомобил чрез дигитално прочитане на регистрационния номер, след като клиентът е изпратил есемес. В определени дни при определени условия въвеждаме безплатно такси, което ви отвежда до дома. Ще организираме нови и интересни събития и вярвам, че с общи усилия заедно с нашите многобройни клиенти и наематели ще успеем и през следващата година да отбележим ръст. Очакваме да запазим положителния тренд на развитие като оборот на наемателите и да продължим да поддържаме 100% заетост на търговските площи.
ВизиткаДимитър Кехайов е завършил международни икономически отношения в УНСС и европейска интеграция в Хамбург. От 10 години работи вПроектмениджмънт" – германската компания, която инвестира и управлява "Сердика център" - София. Работил е за фимата в Германия като управител на търговски център в град Бауцен. Със "Сердика център" е ангажиран още от времето, когато търговският център е бил строителна площадка.- Търговският център се развива възходящо. Отчитаме ръст както в човекопотока, така и в реализираните търговски обороти. Успяхме да привлечем много и разнообразни световноизвестни марки. Много от тях са представени единствено и само при нас:. Имаме 100% заетост на търговските площи в центъра.- Сключихме договор за влизането на нов супермаркет в търговския център – "Билла". Въведохме много придобивки, които улесняват пазаруването и правят престоя на клиентите ни по-приятен: голям дигитален детски кът, дигитални карти, даващи информация за ориентацията и наличните магазини в центъра, дигитална паркинг система, улесняваща паркирането. През 2016 г. в мола влязоха. По наша инициатива отвори врати- Начинът на живот на съвременните хора налага предлагането на фермерски и биопродукти. В днешно време ние все повече се интересуваме от здравословния начин на живот и обръщаме особено внимание на своята храна. Стоките, предлагани на фермерския пазар, се отличават с много добро качество и са много търсени. Клиентите ни са изключително доволни и продажбите се развиват отлично. Това е първият търговски център, в който влиза фермерски пазар. Стартираха през септември, по-предпазливо, с по-малко продукти, сега разшириха продуктовата си гама, хората вече ги научиха и идват специално заради тях. Идеята е напролет веднъж в седмицата да има и пазар на фермерски продукти на открито - на покрива на центъра. Ние експериментирахме с тази форма, тя беше приета много добре, но застудяването стопира идеята.- След приключване на договорните ни отношения с "Пикадили" ние се радваме, че успяхме да привлечем магазин "Билла" за наш партньор. Новият магазин ще заема приблизително същата площ като досегашния "Пикадили". "Билла" ще бъде премиум супермаркет, с по-голяма гама продукти, като обем и брой, с по-високо качество. Надяваме се през първата половина на март да заработи.- Както вече споменах, ние отбелязваме между 4.5 и 5% ръст на човекопотока на годишна база. Нашите клиенти са с разнообразен профил. Имаме много млади и активни, работещи хора, интересуващи се от последните модни тенденции, а също и семейства с деца, които прекарват свободното си време при нас, защото им предлагаме многобройни събития и услуги. Най-активната група потребители са работещите хора на възраст между 20 и 40 години с над средните за София доходи.- Ние сме голям търговски център с много видове магазини за различните целеви групи. Хората търсят различни неща, но все пак това, което ги обединява, е модата – без значение дали става дума за мода при домашните потреби, в облеклото или в електрониката, при аксесоарите, очилата или храната. Хората се интересуват от нещата, които са модерни и нови, и искат да ги притежават.- През последните 2-3 години в София отвориха врати доста нови търговски центрове и в момента пазарът е много конкурентен. Това всъщност е добре, защото създава благоприятни условия за непрекъснато подобряване на предлаганата услуга и е в полза на клиентите. Много от търговците откриха обекти навсякъде и по мое мнение в момента се наблюдава едно насищане на пазара. Смятам, че засега нуждите от търговски площи са задоволени. В следващите 2 до 3 години не очаквам да се появят нови молове в София. Наемите са стабилни, но са предмет на конкретни договори и едва ли някой търговски център би си позволил да ги коментира.- Местоположението. Намира се на комуникативно място, близо до центъра на града, където живеят хора с по-високи доходи от средните. Друго предимство е, че ние сме чисто шопинг локация. Ние сме единственият търговски център в страната, който няма кино, нито зона за игри и забавления, но това е нашият плюс, а не недостатък. Хората идват тук с ясната представа, че ще пазаруват (85% от нашите клиенти). Другото важно предимство е браншовият микс, който е съобразен изцяло с клиентските изисквания.- Двайсет. Всичко сами си правим, нямаме нищо дадено на подизпълнители. Маркетинг, техническо обслужване, всичко се прави тук, от нас. Поддържаме сградата в изрядно техническо състояние.- Продължаваме усилена работа по привличане на нови целеви групи клиенти. Ще подобряваме още повече браншовия микс чрез нови наематели и оптимизиране на настоящите. Планираме да увеличим броя на предлаганите в "Сердика център" услуги. Ще разширим и услугите към клиентите, които идват да пазаруват тук – ще организираме гардероб за тях, ще дадем възможност за резервиране чрез есемес на VIP


description: Имре Оравец за американските пустини и защо политиката не е за него

title: Волният поет

maintext:
[Издателство Ерго]
Имре Оравец е един от водещите унгарски автори. Роден е през 1943 г. в село Сайла, в семейство, "за което писателят не съществуваше като професия". Първата му книга излиза през 1970 г. В различни периоди живее в Будапеща, Лондон, Берлин и на различни места из САЩ.
Книгите "Септември, 1972" и "Подходящият ден" (антология на поезията му) могат да се намерят в книжарниците под знака на "Ерго" и в превод на Мартин Христов.
XIX
Californian Quail,
XIX
Литературата на Имре Оравец едва сега става позната на местния читател, а зад нея стои над 40-годишен творчески път и признанието като един от водещите автори на Унгария. Може да се каже, че той познава България по-добре, отколкото България познава него.Посещава в София през 1967 г., когато с тогавашната му съпруга поемат на пътешествие към Черноморието. Спомня си българско семейство, което среща във влака и го развежда из София. Изглежда му доста по-приветлив град от Будапеща тогава. Като журналист посещава Варна през 80-те години, но спомените му са как не може да намери паста за зъби никъде из града, боклукът по улиците не се събира, а в магазините и ресторантите за риба няма риба. Сега в НДК, по време на Софийският международен литературен фестивал, откриването на място, на което се продава вода, се оказва проблемно. "Но тук, както и навсякъде, се чувствам у дома."Роден е в село Сайла, а през десетилетията е живял в Будапеща, Лондон, Берлин и САЩ, страната, с която е най-свързан след родната си. Дядо му е емигрирал в Канада в края навек, баща му се връща в Унгария и става шофьор. От началото на 70-те години Имре Оравец живее в САЩ няколко пъти, в различни периоди от живота си. Говори английски с американски акцент, а със сина си, който все още живее в САЩ, комуникира изцяло на английски. "Когато беше малък, така му помагах да се адаптира по-лесно, но в един момент просто спряхме да говорим на унгарски. А всъщност той го владее доста добре – може да чете книгите ми. Доста хора бяха на мнение, че изкуствено се опитваме да станем американци, но просто така се получи."Срещите му дългогодишните унгарски емигранти в страната провокират книгата мукоято проследява семейната история на заселили се в Америка унгарци презвек. В момента пише третата част на романа. "В САЩ бях бежанец от режима, после студент, а през 80-те години и преподавател. Но не мога да обясня защо винаги се връщах в Унгария. Може би някакво необяснимо чувство, че трябва да направиш определени неща в определен период от живота си." Въпреки че в годините на комунизма властите в Унгария позволяват престоите му извън граница, в продължение на години поезията и прозата му се публикуват много трудно. "Към днешен момент ме мразят по-малко."Макар и съвършено различни като история, министър-председателят на Унгария Виктор Орбан и бъдещият президент на САЩ Доналд Тръмп са често цитирани като примери за популизъм и насаждане на страх чрез изкривени твърдения. "Знаете ли, в САЩ никога не съм срещал човек, който да гласува на президентските избори. Наистина! Дори интелектуалците, с които се срещнах - нямам идея кой гласува! По някакъв начин всички политици са едни и същи. Винаги дейността им лежи на това да кажат едно, докато искат да направят друго. Тръмп не ме притеснява чак толкова, тъй като това е страна, в която има железни закони – това не е Съветският съюз, все пак. Бих казал същото и за ситуацията с Унгария и Виктор Орбан. Но не мисля, че политиката е моя работа, а и който се е докоснал до нея, е излязъл омърсен", казва Имре Оравец, който в края на 80-те години е съветник на тогавашния министър на културата на Унгария и се грижи за публичния му имидж. "Предпочитам да отдавам сили другаде. В момента литературата в Унгария е доста политизирана, но мисля, че писателите могат единствено да се обединяват срещу себе си."Предпочита ежедневието в усамотение, като от известно време отново живее в родното си село. "Любими са ми американските пустини. Там всичко зависи от теб – ако не внимаваш за посоката, можеш да се изгубиш, а ако не си вземеш достатъчно вода - умираш. Можеш да вървиш дни без да се разминеш с когото и да било. Чувстваш се извън времето, все едно цивилизацията не се е случила. Интересното е, че всички, които познавам в Америка, нямат интерес към тези места. Чудят ми се какво правя там, след като там просто няма нищо. А аз обожавам усещането за тишина и опасност. Но всъщност най-опасното животно липсва – човекът."